Syvende etappe inneholdt den vanskeligste målgangen hittil i rittet. Siste stigning (Alto de Capileira startet med 18,7 km igjen, og hadde en gjennomsnittlig stigning på 5%. Fem ryttere var i brudd, Carlos Quintero, Amets Txurruka, Ilja Kosjevoj, Bert-Jan Lindeman og Jérôme Cousin, og hadde opptil 13 minutters ledelse. Lindeman vant etappen, som også var sesongens første seier i en Grand Tour for Team LottoNL-Jumbo. Fabio Aru angrep hovedfeltet, og kom i mål syv sekunder foran. Arus angrep hadde ført til at en rekke ryttere blant andre Chris Froome, Mikel Landa og Tejay van Garderen tapte tid. Chaves beholdt ledelsen og overtok poengtrøya.